open-index/open-wikipedia-markdown huggingface dataset:
Roberts Kristans

**Roberts Kristans** (; dzimis  Jesenicē, Slovēnijā, Dienvidslāvijā) ir bijušais slovēņu hokejists, vārtsargs, Slovēnijas hokeja izlases dalībnieks. Karjeras laikā vairākas sezonas aizvadījis Eiropas vadošajās hokeja līgās.

## Spēlētāja karjera
R. Kristans karjeru uzsāka Slovēnijas klubā HK Jesenice. 2000. gadā viņš debitēja profesionālā līmenī šī kluba sastāvā Slovēnijas līgā. Pēc sešiem Slovēnijā pavadītiem gadiem R. Kristans devās uz Zviedrijas Elitsērijas klubu Brynäs IF. Vienīgajā sezonā šajā līgā viņš aizvadīja 33 spēles, viņam bija mazākais ielaisto vārtu rādītājs vidēji spēlē visā līgā. 2007.—2008. gada sezonu hokejists aizvadīja HK Jesenice vienībā. Nākamo sezonu R. Kristans aizvadīja Zviedrijas otrajā spēcīgākajā līgā Mora IK sastāvā.

2009. gada maijā viņš parakstīja līgumu ar Horvātijas klubu Zagrebas "KHL Medveščak", kas spēlē Austrijas hokeja līgā, tā rindās spēlējot līdz pat 2013. gada vasarai. Vēlāk aizvadīja vairākas sezonas Čehijā, Slovākija un Slovēnijā, līdz 2018. gada maijā paziņoja par karjeras beigšanu.

Slovēnijas izlases sastāvā spēlējis 11 Pasaules čempionātos, kā arī 2014. gada olimpisko spēļu turnīrā.

## Ārējās saites
Patriks Berglunds

**Patriks Berglunds** (; dzimis 1988. gada 2. jūnijā) ir zviedru hokejists, centra uzbrucējs, Zviedrijas hokeja izlases dalībnieks. Pašlaik (2020) spēlē Zviedrijas hokeja līgas klubā *[[Brynäs IF]]*.

Karjeras laikā aizvadījis 717 spēles Nacionālajā hokeja līgā.

## Spēlētāja karjera
2006. gada NHL draftā Sentluisas "Blues" Berglundu izvēlējās ar augsto 25. numuru, taču Patriks vēl divas sezonas palika savas dzimtās pilsētas IK Vēstero kluba rindās, kas spēlēja Zviedrijas otrajā spēcīgākajā līgā. Uz Ziemeļameriku Patriks devās 2008. gada vasarā, pievienojoties Sentluisas kluba rindām. "Blues" rindās aizvadīja 10 sezonas, līdz 2018. gada vasarā tika aizmainīts uz Bufalo "Sabres", tās sastāvā nākamajā sezonā laukumā dodoties vien 23 spēlēs.

2019. gada vasarā atgriezās Eiropā, pievienojoties Zviedrijas hokeja līgas klubam *[[Djurgårdens IF]]*, taču gadu vēlāk noslēdza līgumu ar *[[Brynäs IF]]*.

Zviedrijas izlases rindās izcīnījis sudrabu 2014. gada Olimpiskajā turnīrā, spēlējis arī 2009. un 2011. gada Pasaules čempionātos, 2009. gadā kopā ar komandu izcīnot bronzas medaļas, bet 2011. gadā - sudraba medaļas.

## Ārējās saites
Viktors Orbāns

**Viktors Orbāns** (, dzimis ) ir ungāru labējā spārna politiķis, šībrīža Ungārijas premjerministrs. 

Politiķa karjeru Orbāns uzsāka jau pagājušā gadsimta astoņdesmitajos gados, kad piedalījās labējā spārna Fidesz ( Jauno demokrātu savienība) partijas dibināšanā 1988. gadā. No 1998. līdz 2002. gadam viņš vadīja Ungārijas valdību. 2010. gada parlamenta vēlēšanās Fidesz un Kristīgo demokrātu tautas partijas apvienība ieguva 52,73% vēlētāju atbalstu, kas deva apvienībai vairākumu parlamentā. Orbāns no 2010. gada maija vada Ungārijas valdību. Turklāt viņš ir arī Fidesz partijas līderis.

## Atsauces

## Ārējās saites
Porcupine Tree

***Porcupine Tree*** ir 1987. gadā izveidota Anglijas progresīvā roka grupa. Sākotnēji *Porcupine Tree* tika izveidota kā Stīvena Vilsona soloprojekts, bet vēlāk tai piebiedrojās citi dalībnieki. Pašlaik grupa sastāv no četriem mūziķiem: Stīvena Vilsona, Ričarda Barbjēri, Kolina Edvina, Gevina Harisona.

Grupa 1990. gados spēlēja psihedēlisko roku ar postroka un ambientās mūzikas ietekmi, bet 2000. gados tās skanējums palika smagāks, tuvāks progresīvajam metālam. Grupas pēdējie divi albumi *[[Fear of a Blank Planet]]* un *[[The Incident]]* tika nominēti ''Grammy'' balvai par labāko daudzkanālu skaņas (*surround sound*) ierakstu.

## Diskogrāfija

;Studijas albumi

* *[[On the Sunday of Life|On the Sunday of Life...]]* (1991)
* *[[Up the Downstair]]* (1993)
* *[[The Sky Moves Sideways]]* (1995)
* *[[Signify]]* (1996)
* *[[Stupid Dream]]* (1999)
* *[[Lightbulb Sun]]* (2000)
* *[[In Absentia]]* (2002)
* *[[Deadwing]]* (2005)
* *[[Fear of a Blank Planet]]* (2007)
* *[[The Incident]]* (2009)
* *[[Closure / Continuation]]* (2022)

;Konceratlbumi
* *[[Spiral Circus]]* (1994)
* *[[Coma Divine - Recorded Live in Rome]]* (1997)
* 'XM* (2003)
* *Warszawa* (2004)
* *XMII* (2005)
* *Rockpalast* (2006)
* *Arriving Somewhere...* (2006)
* *We Lost the Skyline* (2008)
* *Ilosaarirock* (2009)
* *Anesthetize* (2010)
* *Atlanta* (2010)
* *Octane Twisted* (2012)

== Ārējās saites ==

* [http://www.porcupinetree.com Oficiālā mājaslapa] 
* [https://web.archive.org/web/20191206175549/http://carbon-nation.co.uk/ *Porcupine Tree'' žurnāls]
Berglunds

**Berglunds** (; sieviešu dzimtē **Berglunda**) ir zviedru cilmes uzvārds. Cilvēki ar šo uzvārdu:

* Jākobs Berglunds (*Jacob Berglund*; 1991) — zviedru hokejists;
* Patriks Berglunds (*Patrik Berglund*; 1988) — zviedru hokejists.
Niklass Bekstrems

**Niklass Bekstrems** () ir profesionāls zviedru hokejists, spēlē centra uzbrucēja pozīcijā, Zviedrijas hokeja izlases dalībnieks. Pašlaik (2026) pārstāv Zviedrijas hokeja līgas klubu Brynäs IF.

Hokejista tēvs Anderss ir pazīstams hokejists, kurš 10 sezonas aizvadījis *[[Brynäs IF]]* kluba sastāvā. Arī Niklasa vecākais brālis Kristofers ir profesionāls hokejists, pašlaik spēlē Hockeyallsvenskan līgas kluba *[[Hammarby IF]]* sastāvā.

## Spēlētāja karjera
2006. gada NHL draftā viņu Vašingtonas "Capitals" izraudzījās ar kopējo 4. kārtas numuru. Tādējādi viņš kļuva par ceturto ar visaugstāko numuru NHL draftā izraudzīto zviedru hokejistu. NHL viņš sāka spēlēt ar 2007.—2008. gada sezonu. Pirms tam pārstāvēja Zviedrijas Elitsērijas klubu Brynäs IF.

Pirmo punktu NHL N. Bekstrems guva 2007. gada 5. oktobrī. Debijas sezonā viņš bija viens no galvenajiem pretendentiem uz Kaldera balvu, tāpat tika iekļauts simboliskajā debitantu pirmajā izlasē. Otrajā sezonā zviedrs bija kluba rezultatīvākais hokejists, kā arī turpmākajās sezonās viņš bija viens no labākajiem zviedru spēlētājiem līgā un viens no NHL rezultatīvākajiem. 2018. gadā kopā ar "Capitals" izcīnīja Stenlija kausu.

Zviedrijas hokeja izlases rindās izcīnījis sudrabu 2014. gada olimpiskajā turnīrā, tāpat izcīnījis zelta medaļu 2006. gada Pasaules čempionātā Rīgā un bronzu 2005. gada Pasaules U-18 čempionātā. Piedalījies arī 2010. gada ziemas olimpiskajās spēlēs.

2014. gada Olimpiskajās spēlēs Bekstrema dopinga analīzes bija pozitīvas, kā rezultātā viņam tika liegts spēlēt finālā. 2014. gada marta vidū SOK nolēma, ka sportistam ir piešķirama medaļa.

## Ārējās saites
*
Džordans Stols

**Džordans Stols** (*Jordan Lee Staal*; dzimis  Tanderbejā, Kanādā) ir profesionāls kanādiešu hokejists, spēlē centra uzbrucēja pozīcijā. Pašlaik (2021) pārstāv Nacionālās hokeja līgas klubu Karolīnas "Hurricanes".

Džordana brāļi Ēriks, Marks un Džareds arī ir profesionāli hokejisti.

## Spēlētāja karjera
Karjeru uzsācis 2004. gadā Ontārio hokeja līgas kluba Pīterboro "Petes" sastāvā. 2006. gada NHL draftā viņu "Penguins" izraudzījās ar kopējo otro numuru. 2006.—2007. gada sezonā debitēja Nacionālās hokeja līgas kluba Pitsburgas "Penguins" rindās. Debijas sezonā viņš tika iekļauts līgas simboliskajā debitantu izlasē, kā arī tika nominēts Kaldera balvai. 2009. gadā "Penguins" sastāvā izcīnīja Stenlija kausu.

2012. gada vasarā Stols tika aizmainīts uz Karolīnas "Hurricanes" vienību, ar jauno komandu parakstot līgumu uz nākamajiem desmit gadiem. 2017.—18. gada sezonā Stols kopā ar Džastinu Folku bija komandas kapteiņi.

Kanādas izlases sastāvā ir spēlējis 2007. gada Pasaules čempionātā, kurā Kanādas izlase izcīnīja zelta medaļas.

## Ārējās saites
Get Your Heart On!

***Get Your Heart On!*** ir kanādiešu poppanka grupas *[[Simple Plan]]* ceturtais studijas albums, kas tika izdots .

 tika izdots pirmais oficiālais albuma sings — *Jet Lag*. Dziesmas angliskajā versijā tas ir iedziedāts kopā ar britu popdziedātāju Natašu Bedingfīldu un franču valodas versijā kopā ar frankokanādieti Marie-Mai.

## Dziesmu saraksts

## Ārējās saites
* Grupas oficiālā mājaslapa
Kārta (mitoloģija)

[250px|right|thumb|[Ansis Cīrulis|Anša Cīruļa 1921. gada glezna „Ziemassvētki”, kurā attēlota Laima, Dēkla un Kārta (augšā pa labi) Ziemassvētku vakarā no augšas noraugoties uz Jēzus Kristus dzimšanu]]

**Kārta** latviešu mitoloģijā kopā ar Laimu un Dēklu ir likteņa dieviete. Folkloras tekstos tā parādās vēl retāk nekā Dēkla.

## Nosaukuma izcelsme

Pēteris Šmits uzskata, ka Kārtas vārda etimoloģija ir atvasināta no darbības vārda „kārtot” un to interpretē kā dievību, kas cenšas nokārtot Laimas lemto:

Taču Jēkabs Lautenbahs Kārtu saista ar sanskritu krt, grieķu keirō (‘cērtu’), iekļaujot to likteņdievību trijotnē (Laima, Dēkla, Kārta), velkot paralēles ar grieķu moirām, romiešu parkām un skandināvu nornām.

## Atsauces

## Ārējās saites
* Tautasdziesmas, kur minēta Kārta
Bastera

**Bastera** (*Basseterre*, izrunā: ) ir Sentkitsas un Nevisas galvaspilsēta un lielākā pilsēta. Bastera atrodas Sentkitsas salas dienvidrietumos. Dibināta 1627. gadā un uzcelta no jauna 1867. gadā pēc postoša ugunsgrēka. Caur Basteras ostu tiek eksportētas vairums valsts eksportpreces. Visvairāk eksportē cukuru, kokvilnu, sāli un augļus. Nozīmīgākie tūristu apskates objekti ir Sentdžordža baznīca, valdības ēka, Neatkarības laukums, cirks un botāniskais dārzs. Uz ziemeļaustrumiem no pilsētas atrodas Roberta L. Bredšova starptautiskā lidosta (*Robert L. Bradshaw International Airport*), kas nodrošina gaisa satiksmi ar citām Karību jūras valstīm un salām. 1999. gadā UNESCO Pasaules mantojuma sarakstā tika iekļauts Brimstounas-Hilas-Fortresas nacionālais parks (*Brimstone Hill Fortress National Park*).

## Ārējās saites
Pūpolu svētdiena

thumbnail|200px|Jēzus Kristus ieiešana Jeruzalemē
**Pūpolu svētdiena**, arī **palmu svētdiena**, ir kristiešu svētki, kas vienmēr iekrīt svētdienā pirms Lieldienām. Šajos svētkos tiek pieminēta Jēzus Kristus iejāšana uz ēzeļa Jeruzalemē, kad pirms viņa tika kaisīti palmu zari. Šis notikums ir minēts Mateja evaņģēlija 21. nodaļā un Marka evaņģēlija 11. nodaļā. Pūpolsvētdiena ir Klusās nedēļas pirmā diena.

Katoļu baznīca šajos svētkos rīko palmu procesijas un iesvēta palmu zarus (arī lauru un eļļas koku zarus vai vītolu pūpolus), kas vēlāk tiek izdalīti cilvēkiem, lai pasargātu tos no ļaunuma un nelaimēm. Līdzīgi rīkojas arī pareizticīgie.

Latviešiem ir vairāki ticējumi, kas darāms pūpolsvētdienā. Viens no populārākajiem ir simboliska pēršana ar pūpoliem, vēlot veselību un bagātību.

## Atsauces

## Ārējās saites
Ainavu arhitekts

[250px|thumb|right|[Valdekas pils, kurā iekārtota Latvijas Biozinātņu un tehnoloģiju universitātes Meža un vides zinātņu fakultātes Ainavu arhitektūras un plānošanas katedra]]

**Ainavu arhitekts** ir cilvēks, kas vada pētījumus, konsultē un strādā plānošanā, projektēšanā un ir eksperts ārtelpas organizēšanā gan apbūvētās teritorijās, gan lauku ainavās, saistot apkārtējās vides attīstību ar dabas aizsardzības nosacījumu ievērošanu un kultūrvēsturiskā mantojuma saglabāšanu. Tā uzdevumos ietilpst ainavu, publisko un privāto ārtelpu labiekārtojuma un apstādījumu izpēte, uzturēšana un attīstība, telpisko struktūru un ainavas elementu mijiedarbība, konsultācijas ainaviskos jautājumos. Ainavu arhitekts var strādāt uzņēmumos vai kā pašnodarbināta persona vai individuālais komersants.

Ainavu arhitekta un projektu vadītāja pienākums ir izbraukšana uz objektu. Teritorijas izpētes laikā notiek objekta apsekošana, foto fiksācijas, augu inventarizācija, topogrāfijas uzmērīšana un augsnes analīzes. Dokumenti, kuri ir nepieciešami, uzsākot projektu, ir inženiertopogrāfiskais plāns vai zemes robežu plāns, ēkas plāns, kas sastāv no fasāžu un stāvu plāniem, inženiertehnisko komunikāciju plāns un āderu plāns. Pēc teritorijas izpētes un nepieciešamo dokumentu saņemšanas, ņemot vērā pasūtītāja vēlmes un idejas, top skiču projekts.

Ainavu arhitekta profesija ir 7. Latvijas kvalifikāciju ietvarstruktūras (LKI) līmeņa izglītība, kurā ir saņemts Profesionālā maģistra diploms vai Profesionālās augstākās izglītības diploms, augstākās profesionālās kvalifikācijas diploms (kopējais pilna laika studiju ilgums — vismaz 5 gadi).

## Atsauces
Rockefeller Street (albums)

***Rockefeller Street*** ir igauņu dziedātājas Geteras Jāni pirmais studijas albums. Tas tika izdots .

## Dziesmu saraksts
# *[[Rockefeller Street]]*
# *Valged ööd*
# *Robot*
# *[[Grammofon]]*
# *Must Klaver*
# *[[Parim päev]]*
# *Me Kõik Jääme Vanaks*
# *Saladus*
# *Teater*
# *Ebareaalne*
# *Alles Alguses*
# *[[Rockefeller Street]]* (*remix*)
Civiltiesības

**Civiltiesības** ir tiesību nozare, kas regulē līdztiesīgu dalībnieku (fizisku un juridisku personu) mantiskās attiecības. Privāttiesību apakšnozare, kas aptver civiltiesību subjektu mantiskās un nemantiskās (civilās) tiesības saistībā ar civiltiesību objektiem un šo subjektu savstarpējās attiecības.

## Latvijas civiltiesības
* Latvijas Republikas Civillikums
* Latvijas Republikas Komerclikums

## Atsauces
Matīss Ūlimbs

**Matīss Ūlimbs** (; dzimis 1986. gada 1. februārī) ir norvēģu hokejists, labās malas uzbrucējs, Norvēģijas hokeja izlases dalībnieks. Pašlaik (2019) spēlē Vācijas hokeja līgas kluba Volfsburgas "Grizzly Adams" sastāvā.

Profesionāls hokjists ir arī viņa jaunākais brālis Kens Andrē Ūlimbs.

## Spēlētāja karjera
Savu profesionālā spēlētāja karjeru Ūlimbs uzsāka 2002. gadā, kad spēlēja Norvēģijas hokeja līgas klubā HK Volerenga. 2004.—05. sezonu norvēģu uzbrucējs aizvadīja Ontārio hokeja līgas klubos Londonas "Knights" un Sarnijas "Stings", taču pēc sezonas beigām atgriezās HK Volerengas sastāvā. 2007. gadā Matīss pievienojās DEL līgas klubam Augsburgas "Panther", kura sastāvā aizvadīja divas sezonas, taču 2009. gada vasarā pievienojās Zviedrijas Elitsērijas klubam Frölunda HC.

2010.—11. sezonu Ūlimbs aizvadīja Amerikas hokeja līgas klubā Rokfordas "IceHogs", taču tad atgriezās *Frölunda HC* sastāvā, tās rindās spēlējot līdz pat 2015. gadam. Trīs no četrām nākamajām sezonām Ūlimbs noslēdza kā komandas rezultatīvākais spēlētājs. 2014.—15. gada sezonā tika atzīts par Čempionu hokeja līgas turnīra vērtīgāko spēlētāju.

2015. gada vasarā pievienojās KHL klubam Helsinku "Jokerit", taču sezonas gaitā tika izīrēts Šveices hokeja līgas vienībai Klotenes "Flyers". Nākamās trīs sezonas aizvadīja Zviedrijas hokeja līgas klubos *[[Linköping HC]]* un Šellefteo AIK.

Norvēģijas izlases rindās spēlējis 14 Pasaules čempionātos, kā arī 2010., 2014. un 2018. gada olimpisko spēļu turnīrā.

## Ārējās saites
Jet Lag

**"Jet Lag"** ir kanādiešu poproka grupas Simple Plan otrs singls no viņu ceturtā studijas albuma *[[Get Your Heart On!]]*. Singls tika izdots  sadarbībā ar ierakstu kompānijām Lava Records un Atlantic Records. Dziesmas angliskajā versijā tas ir iedziedāts kopā ar britu popdziedātāju Natašu Bedingfīldu un franču valodas versijā kopā ar frankokanādieti Marie-Mai.

## Atsauces

## Ārējās saites
* Simple Plan oficiālā mājaslapa
Yahsat 1A

**Yahsat 1A** jeb **Y1A** ir Apvienoto Arābu Emirātu kompānijas *Al Yah Satellite Communications Company* (*Yahsat*) sakaru pavadonis. Pavadonis izgatavots Eiropas kompānijās EADS Astrium un Thales Alenia Space. Ģeostacionārā orbītā palaists 2011. gada aprīlī. Analoģisku pavadoni Yahsat 1B palaida 2012. gada aprīlī. Abu kosmisko aparātu izgatavošanas un palaišana maksāja 1,67 miljardi USD.

*Yahsat 1A* pavadoņa sistēmas izgatavojusi EADS Astrium uz Eurostar E3000 platformas bāzes. Sakaru aparatūru piegādāja Thales Alenia Space.
Pavadonī uzstādīti 14 C joslas un 25 Ku joslas raidītāji civilām vajadzībām, kā arī Ku joslas aparatūra Apvienoto Arābu Emirātu Bruņoto spēku vajadzībām. C josla pārklāj Āfrikas ziemeļdaļu un Tuvos Austrumus. Ku josla pārklāj Tuvos Austrumus, Ziemeļāfriku, Eiropu.

*Yahsat 1A* tika palaists  21:37 UTC no Gviānas kosmiskā centra ar nesējraķeti Ariane 5ECA kopā ar sakaru pavadoni Intelsat New Dawn.

## Atsauces

## Ārējās saites
* ''Yahsat'' mājaslapa 
* ''Yahsat'' ''EADS Astrium'' mājaslapā
1983.—1984. gada NBA sezona

**[[Nacionālā basketbola asociācija|Nacionālās basketbola asociācijas]] 1983.—1984. gada sezona** bija 38. NBA sezona. Šajā sezonā piedalījās 23 komandas (visas no ASV).

Par NBA čempioniem kļuva Bostonas "Celtics" spēlētāji, kas septiņu spēļu finālsērijā pieveica Losandželosas "Lakers" ar 4—3. Finālsērija ilga no  līdz . Par regulārās sezonas un finālsērijas vērtīgāko spēlētāju tika atzīts Lerijs Bērds ("Celtics"), savukārt Adrians Dentlijs ("Jazz") bija sezonas rezultatīvākais spēlētājs.

1983. gada NBA drafts notika , tajā Hjūstonas "Rockets" ar pirmo numuru izvēlējās Ralfu Sampsonu. 34. NBA Visu zvaigžņu spēle notika *McNichols Sports Arena* arēnā Denverā. Tajā Austrumu komanda uzvarēja Rietumus ar 154–145. Par spēles vērtīgāko spēlētāju tika atzīts Detroitas "Pistons" spēlētājs Aizeja Tomass.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Lerijs Bērds]]**, Bostonas "Celtics"
* Labākais spēlētājs aizsardzībā: **[[Sidnijs Monkrīfs]]**, Milvoki "Bucks"
* Labākais debitants: **[[Ralfs Sampsons]]**, Hjūstonas "Rockets"
* Labākais rezervists: **[[Kevins Makheils (basketbolists)|Kevins Makheils]]**, Bostonas "Celtics"
* Labākais treneris: **[[Frenks Leidens]]**, Jūtas "Jazz"

## Ārējās saites
* Oficiālā NBA mājaslapa 
* Basketball Reference profils
Pleckāju ģinšu uzskaitījums

[thumb|300px|right|[Pleckāji]]
Pleckāju ģinšu uzskaitījums uzrāda mūsdienās dzīvojošās un izmirušās pleckāju ģintis alfabēta kārtībā bez piesaistes augstākām taksonomiskām vienībām. 
 
## A



## B
thumb|right|''Burmirhynchia jirbaensis''

## C
[thumb|right|''[Cincinnetina meeki*, [[Ordoviks]]]]


== D ==


== E ==


== F ==


== G ==
[[Attēls:Goniorhynchia_boueti.jpg|thumb|right|*Goniorhynchia boueti*]]


== H ==
[[Attēls:Hercosestria040111.jpg|thumb|*Hercosestria cribrosa*, Vidējais [[perms]], [[Teksasa]].]]


== I ==


== J ==


== K ==


== L ==
[[Attēls:Lingula anatina.7 - Devonico.JPG|thumb|right|*Lingula anatina*]]
[[Attēls:Liospiriferina_rostrata_Noir.jpg|thumb|right|*Liospiriferina rostrata*]]


== M ==
[[Attēls:Mucrospirifer thedfordensis.1 - Devonico.JPG|thumb|right|*Mucrospirifer thedfordensis*, Devons, [[Kanāda]]]]


== N ==


== O ==


== P ==
[[Attēls:PentamerusSilurian.jpg|thumb|right|*Pentamerus'' sp., Silūrs]]

## Q

## R

## S

## T

## U

## V

## W

## X

## Y

## Z
C4P

**C4P** ir Polijas armijas artilērijas vilcējs, ko izmantoja Otrajā pasaules karā. Universālais artilērijas vilcējs spēja pārvietot gan vieglos lielgabalus, gan smago artilēriju.

## Vēsture
To izveidoja uz automobiļa Fiat 621 bāzes. Dzinēju veidoja pēc franču tanku *Citroën-Kegresse P17/P14/P19* un angļu tanku *Vickers 6-Ton* parauga. Pirmo vilcēju partiju izgatavoja 1935. gadā, bet no 1936. gada to sāka ražot sērijveidā. Kopā saražotas aptuveni 400 mašīnas.

## Varianti
**Smagās artilērijas vilcējs**: paredzēts 1878. gada parauga  lielgabala vai 105 mm lielgabala *Schneider* vilkšanai. Ražoti vilcēji ar vaļējo kabīni un ar kabīni, kas  pārklāta ar brezentu.

**Vieglās artilērijas vilcējs**: paredzēts 1897. gada parauga  lielgabala *Schneider* vai 1914./1919. gada parauga  haubices *Škoda* vilkšanai. Papildu auto aprīkots ar diviem soliņiem, kas paredzēti trīs cilvēku vešanai uz katra.

**Zenītartilērijas vilcējs**: paredzēts  zenītlielgabala *Strar* vilkšanai. Papildu auto aprīkots ar diviem soliņiem (aiz vadītāja sēdekļa), kas paredzēti divu cilvēku vešanai uz katra.

## Pielietojums
* 1. artilērijas pulks. Vilcējus izmantoja, lai pārvietotu 1897. gada parauga  lielgabalu *Schneider*, 1914./1919. gada parauga  haubici *Škoda* un  lielgabalus.
* 10. motorizētā kavalērijas brigāde (16. vienības). Vilcējus izmantoja, lai pārvietotu četras  haubices un četrus  prettanku lielgabalus.
* Varšavas motorizētā brigāde (2. vienības). Vilcējus izmantoja, lai pārvietotu astoņus  lielgabalus.
* Lodzas armijas grupa (6. vienības). Vilcējus izmantoja, lai pārvietotu divpadsmit 1878. gada parauga  lielgabalus.

## Ārējās saites
* C4P vilcēja apraksts
Patriks Eliāšs

**Patriks Eliāšs** (; dzimis  Tršebīčā, Čehoslovākijā) ir bijušais čehu hokejists, kreisās malas uzbrucējs. Karjeras laikā aizvadījis 1240 spēles Nacionālās hokeja līgas kluba Ņūdžersijas "Devils" sastāvā, tajās atzīmējoties ar 1025 rezultativitātes punktiem. Kļuvis par divkārtēju Stenlija kausa ieguvēju, 2001. gadā iekļauts līgas simboliskajā izlasē. Čehijas hokeja izlases sastāvā izcīnījis vienu olimpisko spēļu un divas Pasaules čempionātu bronzas medaļas. Kopumā spēlējis četros Olimpisko spēļu turnīros.

## Spēlētāja karjera
P. Eliāšs ir "Devils" kluba visu laiku visvairāk vārtus guvušais hokejists, kā arī vienā sezonā gūtajos punktos (96) un visvairāk gūtajos spēļu uzvaras vārtos karjerā (74). Tāpat čehu hokejists kopā ar Matsu Sundīnu, Sergeju Fjodorovu un Jaromīru Jāgru ir NHL līderi karjerā visvairāk gūtajos vārtos papildlaikā (15).

Karjeru uzsācis 1992. gadā Čehoslovākijas līgas klubā HC Kladno. 1995.—1996. gada sezonā spēlēja Ziemeļamerikā, pārstāvēdams AHL klubu Olbani "River Rats" un NHL klubu Ņūdžersijas "Devils", kas viņu 1994. gada NHL draftā izraudzījās ar kopējo 51. kārtas numuru. Tālākajā karjerā vienīgi lokautu laikā spēlēja Eiropas līgu klubos: Čehijas Ekstralīgas klubos HC Pardubice un HC JME Znojemští Orli, kā arī Krievijas Superlīgas klubā Magņitogorskas "Metallurg".

Čehijas izlases sastāvā ir izcīnījis 1998., 2011. gadu Pasaules čempionātu, kā arī 2006. gada ziemas olimpisko spēļu bronzas medaļas.

## Ārējās saites

*
Džefs Skiners

**Džefs Skiners** (; dzimis 1992. gada 16. maijā) ir kanādiešu hokejists, malējais uzbrucējs. Pašlaik (2024) spēlē Nacionālās hokeja līgas klubā Edmontonas "Oilers".

No 2024. gada 2. aprīļa Skineram pieder NHL rekords par visvairāk aizvadītajām spēlēm, nepiedaloties izslēgšanas spēlēs ar 1006 spēlēm, pārspējot Rona Heinsija iepriekšējo rekordu — 907 spēles.

## Spēlētāja karjera
2008. gadā Skiners uzsāka spēlēt Ontārio hokeja līgas klubā Kičeneras "Rangers". Otrajā sezonā kopā ar klubu Skiners bija viens no līgas rezultatīvākajiem spēlētājiem, un 2010. gada NHL draftā Džefu ar kopējo 7. numuru izvēlējās Karolīnas "Hurricanes" vienība, ar kuru Džefs uzreiz parakstīja arī līgumu.

2010.—11. sezonā, kas bija Skinera debijas sezona NHL, kanādiešu uzbrucējs atzīmējās ar 63 rezultativitātes punktiem 82 spēlēs. Tā joprojām ir Skinera rezultatīvākā sezonas viņa līdzšinējā NHL karjerā. Piedalījās arī 2001. gada NHL Visu zvaigžņu spēlē, kļūstot par visu laiku jaunāko spēles dalībnieku.

2013.—14. gada sezonā Skiners bija otrs rezultatīvākais "Hurricanes" spēlētājs aiz Ērika Stola. 2015.—16. gada sezonā ar 51 punktu kļuva par komandas rezultatīvāko spēlētāju. "Hurricanes" spēlēja līdz pat 2018. gada augustam, kad tika aizmainīts uz Bufalo "Sabres".

Pēc kļūšanas par brīvo aģentu 2024. gada 1. jūlijā Skiners parakstīja viena gada līgumu par 3 miljoniem ASV dolāru ar Edmontonas "Oilers" komandu.

Kanādas izlases rindās spēlējis 2011., 2012. un 2013. gada Pasaules čempionātos.
## Atsauces

## Ārējās saites
Oļegs Antoņenko

**Oļegs Antoņenko** (, ; dzimis  Minskā) ir bijušais baltkrievu hokejists, labās malas uzbrucējs, ilggadējs Baltkrievijas hokeja izlases dalībnieks.

## Spēlētāja karjera
Savu spēlētāja karjeru Oļegs uzsāka 1988. gadā, kad debitēja PSRS hokeja līgas kluba Minskas "Dinamo" rindās. Klubā Antoņenko spēlēja līdz pat 1995. gadam, kad pievienojās citam nu jau Starptautiskās hokeja līgas klubam Čerepovecas "Severstal". 1996. gadā Antoņenko pievienojās Ņižņekamskas "Ņeftehimik" rindām. 1997.—98. sezonas vidū Oļegs pievienojās Kazaņas "Ak Bars" sastāvam, kura rindās jau nākamajā sezonā izcīnīja Krievijas čempiona titulu.

2000.—01. sezonu Oļegs aizvadīja Ņižņijnovgorodas "Torpedo" rindās, taču pēc sezonas beigām atgriezās Čerepovecā. 2004. gadā Antoņenko uzsāka spēlēt Krievijas Augstākās līgas Balašihas "HK MVD" rindās, palīdzot klubam izcīnīt Bratinas kausu un nākamajā sezonā turpināja ar klubu spēlēt jau Krievijas Superlīgā. 2006.—07. sezonu Antoņenko aizvadīja Minskas "Dinamo" rindās, kas tolaik spēleja Baltkrievijas Ekstralīgā, taču 2007. gada vasarā atgriezās Balašihā. Piedalījies 2009. gada Kontinentālās hokeja līgas Zvaigžņu spēlē. 2009.—10. sezonu Antoņenko uzsāka Kontinentālās hokeja līgas klubā Jekaterinburgas "Avtomobilist", bet noslēdza to jau Minskas "Dinamo" rindās. Savu profesionālā spēlētāja karjeru Antoņenko noslēdza pēc 2010.—11. sezonas, kuru aizvadīja Baltkrievijas Ekstralīgas kluba HK Gomeļa rindās.

Baltkrievijas izlases rindās desmit Pasaules čempionātos, kā arī 1998., 2002. un 2010. gada olimpisko spēļu turnīros.

## Ārējās saites
Antoņenko

**Antoņenko** (, no personvārda Antons *(Анто́н)*) ir ukraiņu cilmes uzvārds. Cilvēki ar šo uzvārdu:
* Aleksandrs Antoņenko (1975) — Latvijas dziedātājs;
* Oļegs Antoņenko (*Алег Антоненка*; 1971) — baltkrievu hokejists.
Mežciems (Daugavpils)

**Mežciems** (agrāk **Poguļanka**, ) ir Daugavpils apkaime (pilsētas daļa) tās ziemeļrietumos. Izvietojusies Daugavas labajā krastā pie pilsētas robežas 7&nbsp;km no centra.

## Vēsture
Poguļanka radās un attīstījās kā balneoloģiskais kūrorts un vasarnīcu ciems Līksnas pagasta teritorijā. 
Pirmo sanatoriju 1883. gada vasarā dibināja Līksnas muižas īpašnieks grāfs Plāters-Zībergs. Ārstnieciskos dubļus ņēma no Trikartu ezeriem. 1915. gadā Poguļankā bija 117 vasarnīcas, kā arī sanatorija, pansionāti un liels parks. Pirmā pasaules kara laikā kūrorts tika izpostīts.

1925. gadā Līksnas pagasta Poguļankai tika piešķirts biezi apdzīvotas vietas (ciema) statuss. 1929. gadā privāts uzņēmums „Līksna” atjaunoja Poguļankas sanatoriju. 1935. gadā Poguļankā atradās 92 vasarnīcas, kurās dzīvoja 306 cilvēki.
1937. gadā Poguļanku pārdēvēja par Mežciemu. 1938. gadā sanatoriju atpirka Latvijas kredītu banka par 250 tūkstošiem latu un paplašināja to līdz 356 ha zemes ar pieciem ezeriem.

Pēc Otrā pasaules kara 1946. gadā Mežciemu pievienoja Daugavpilij.
1990. gadu sākumā daudzu iemeslu dēļ sanatorija „Mežciems” beidza savu darbību. Pēc Latvijas Republikas Ministru kabineta rīkojuma 1995. gada 31. jūlijā valsts īpašums tika atdots privatizācijai un to nopirka Daugavpils SIA „Guron”. 2019. gada septembrī par vēlmi pārņemt sanatorijas kompleksu savā īpašumā paziņoja Daugavpils pilsētas pašvaldība.

## Seni kūrorta attēli

Poguļanka2.jpg|1883. gadā būvētais pansionāts I (kumisa dziedinātava) 
Poguļanka8.jpg|Ūdens dziednīca
Poguļanka3.jpg|1907. gada pastkarte 
Poguļanka5.jpg|Viesnīcas ēka (ap 1912)
Poguljanka.jpg|Viesnīcas ēka
Poguļanka1.jpg|Skats no Daugavas krasta (1914)
Poguļankas pansija Daugavpils Mežciemā pirms 1914.jpg|Daugavas krasts
Poguļanka4.jpg|Vasarnīcas
Poguļanka9.jpg|Apstādījumi
Poguļanka10.jpg|Dūņu ieguves vieta purvā


## Atsauces
Moluku salas

**Moluku salas** (), pazīstamas arī kā **Garšvielu salas**, ir arhipelāgs Indonēzijas austrumos. Uz rietumiem no Moluku salām atrodas Sulavesi, uz austrumiem — Jaungvineja, ziemeļus apskalo Filipīnu jūra, bet dienvidos atrodas Mazās Zunda salas.

## Administrācija
Administratīvi Moluku salas ir sadalītas divās Indonēzijas provincēs: Moluku un Ziemeļmoluku provincēs. Lielākās Ziemeļmoluku provinces salas ir Halmahera, Obi, Morotai, Bačanu salas un Sulas salas, bet lielākās Moluku provinces salas ir Serama, Buru, Ambona, Baratdajas salas, Tanimbaras salas, Aru salas un Kai salas.

## Ģeogrāfija
Lielākā daļa Moluku salu ir kalnainas, izņēmot Tanimbaras un Aru salas, kuras ir zemas un purvainas. Reģionā regulāri notiek zemestrīces, īpaši Ternates salā un Bandas salās, kur atrodas aktīvi vulkāni. Moluku salās valda tropiskais klimats, kur nokrišņu daudzums ir robežās no 2000 līdz 3800 mm gadā. Tikai neliela daļa no salu sauszemes platības ir aramzeme, pārējo daļu klāj lietus mežs. Ir arī atklātas savannas, kā arī salu krastus bieži veido mangrovju purvi. Salas ir pārejas zona starp Āzijas un Austrālijas floru un faunu. Daudzas dzīvnieku un augu sugas ir sastopamas tikai šajā reģionā.

## Vēsture
Vēsturiski Moluku nosaukums attiecināts uz četrām karalistēm Moluku salu ziemeļos — Ternati, Tidori, Bačanu un Džailolo. Šo sultanātu savienība tika dēvēta par *Moloku Kie Raha* — ‘Moluku četri kalni’. Šo sultanātu ietekme dažādos laikos izplatījās uz visām tagadējām Moluku salām, kā arī Jaungvineju un Sulavesi, bet šīs teritorijas parasti netika iekļautas Moluku. Par Garšvielu salām arhipelāgu nodēvēja eiropieši un ķīnieši, taču šis nosaukums vairāk attiecināms uz Bandas salām, kas vēsturiski pazīstamas ar muskatriekstu audzēšanu.

## Atsauces

## Ārējās saites
Severiano Baljesteross

**Severiano "Sīvs" Baljesteross Sota** (; dzimis , miris ) bija profesionāls spāņu golferis, bija pasaules ranga līderis.

Viņš bija viens no labākajiem golferiem pasaulē laika posmā no 1970. gadu vidus līdz 1990. gadu vidum. Karjeru uzsāka 1976. gadā, kad 19 gadu vecumā bija otrais *The Open Championship*. Laika posmā no 1979. līdz 1988. gadam golferis uzvarēja piecos lielajos turnīros, tāpat ar panākumiem startēja *Ryder* kausa izcīņā, palīdzot Eiropas komandai triumfēt vairākas reizes. 1990. gados viņš vairs neguva lielus panākumus ar muguru saistītu savainojumu dēļ. Par profesionāļa karjeras beigām spānis paziņoja 2007. gadā un jau nākamajā gadā viņam tika atklāts smadzeņu audzējs.

S. Baljesteross mira  54 gadu vecumā no smadzeņu vēža.

## Atsauces

## Ārējās saites
* Mājaslapa 
* PGA profils
Āgra

**Āgra** (, , ) ir pilsēta Indijā, Utarpradēšas štatā. Pilsēta atrodas Jamunas upes krastos, aptuveni 200 km uz dienvidaustrumiem no Indijas galvaspilsētas Deli. To 16. gadsimtā dibināja sultāns Sikandars Lodī un uz neilgu laiku bija Mogolu impērijas galvaspilsēta. 18. gadsimtā pilsēta bija džatu, marathu un atkal mogolu pakļautībā. 1803. gadā Āgru pakļāva briti. Britu Indijā no 1833. līdz 1868. gadam tā bija Āgras (vēlāk Ziemeļrietumu) provinces administratīvais centrs. 1857. gadā Āgra bija viens no sipaju sacelšanās centriem.

Āgra vislabāk zināma ar Tadžmahālu, kas 1983. gadā tika iekļauts UNESCO Pasaules mantojumu sarakstā. Tadžmahāls ir viens no vislabāk zināmajiem mogolu arhitektūras piemēriem. To 17. gadsimta vidū mogolu imperators Šahs Džahāns uzcēla par piemiņu savai mirušajai sievai. Vēl Pasaules mantojumu sarakstā ir iekļauts 16. gadsimtā Akbara Lielā valdīšanas laikā uzceltais Sarkanais forts.

## Atsauces

## Ārējās saites
Ežēns Delakruā

**Ferdinands Viktors Ežēns Delakruā** (; dzimis , miris ) bija 19. gadsimta franču gleznotājs un grafiķis, viens no ievērojamākajiem romantisma māksliniekiem. Delakruā romantisma stila gleznas ar īpaši raksturīgiem izteiksmīgajiem otas triepieniem un eksperimentiem ar krāsām bieži vien ir uzskatāmas par priekštečiem vēlākajai impresionisma kustībai, savukārt viņa gleznu ekstravagantums un fantastikas elementu tematika sekmēja simbolisma attīstību.

## Ievērojamākie darbi

La Liberté guidant le peuple - Eugène Delacroix - Musée du Louvre Peintures RF 129 - après restauration 2024.jpg|Brīvība uz barikādēm (1830)
Eugène Delacroix - Jeune orpheline au cimetière (vers 1824).JPG|Bārenīte pie kapsētas (1824)
Delacroix barque of dante 1822 louvre 189cmx246cm 950px.jpg| Dantes laiva (1822)


* "Dantes laiva" (*La Barque de Dante*; 1822)
* "Bārenīte pie kapsētas" (*Jeune orpheline au cimetière*; 1824)
* "Hiosas grautiņš" (*Scène des massacres de Scio*; 1824)
* "Sardanapala nāve" (*La Mort de Sardanapale*; 1828)
* "Brīvība uz barikādēm" (*La Liberté guidant le peuple*; 1830)
* "Alžīrijas sievietes" (*Femmes d'Alger dans leur appartement*; 1833)
* "Krustnešu ieiešana Konstantinopolē" (*Entrée des Croisés à Constantinople*; 1840)
* "Taileburgas kauja" (*Bataille de Taillebourg*; 1842)

## Ārējās saites

* Delakruā gleznu attēli 
* Ežēna Delakruā nacionālā muzeja oficiālā mājaslapa 
* Papildinformācija angļu valodā
* Delakruā artcyclopedia 
* Delakruā museumsyndicate
Ladislavs Naģs

**Ladislavs Naģs** (*Ladislav Nagy*; dzimis  Šacā, Čehoslovākijā) ir profesionāls slovāku hokejists, spēlē kreisās malas uzbrucēja pozīcijā, Slovākijas hokeja izlases dalībnieks. Pašlaik (2016) Naģs spēlē Slovākijas Ekstralīgas klubā HC Košice.

## Spēlētāja karjera
Karjeru uzsācis 1996. gadā Slovākijas Ekstralīgas klubā HK Dragon Prešov. 1997. gada NHL draftā viņu Sentluisas "Blues" izraudzījās ar kopējo 177. kārtas numuru. Nacionālajā čempionātā aizvadījis dažas sezonas, 1998. gadā sāka spēlēt Ziemeļamerikā. Debijas sezonā (1999—2000) NHL Sentluisas "Blues" sastāvā aizvadīja 11 spēles, kurās guva divus vārtus. "Blues" sastāvā aizvadīja divas sezonas, pēc tam tika aizmainīts uz Fīniksas "Coyotes". 2006.—2007. un 2007.—2008. gada sezonas aizvadīja trīs klubu sastāvos: "Coyotes", Dalasas "Stars" un Losandželosas "Kings". Nākamās divas sezonas L. Naģs aizvadīja KHL kluba Čerepovecas "Severstal" sastāvā.

Slovākijas hokeja izlases sastāvā ir izcīnījis zelta medaļu 2002. gada Pasaules čempionātā un bronzu 2003. gada Pasaules čempionātā.

## Ārējās saites
Agra

**Agra** var būt:

* Agra, sievietes vārds.

## Vietvārds
* Āgra — pilsēta Indijā;
* Agra (Drabešu pagasts) — apdzīvota vieta Drabešu pagastā.
Lūgšana

[right|thumb|[Marija Magdalēna|Marijas Magdalēnas lūgšana.]]
**Lūgšana** ir ticīgā vēršanās pie Dieva, dieviem vai citām pārdabiskām būtnēm un cilvēkiem, kā arī šīs vēršanās kanonizēts teksts. Lūgšana bieži vien notiek pielūgsmes, slavēšanas, lūguma vai vienkārši savu domu izteikšanas veidā. Lūgšana bieži arī pieņem rituāla veidu.

## Formas
Ābramiskajās reliģijās lūgšana tiek izteikta vārdos, kas bieži vien tiek papildināti ar noteiktām pozām, piemēram, stāvus, uz ceļiem, kā arī ar kustībām, piemēram, klanoties, apzīmējot sevi ar krusta zīmi, šūpojoties, dejojot utt. Lūgšana var tikt dziedāta, tā var būt arī neverbāla. Lūgšana var ietvert gan ļoti īsu tekstu, vienu vai dažus vārdus, bet tās teksts var būt arī garš vai daudzkārt atkārtojams. 

Lūgšana kā vēršanās forma, kas vieno ticīgo ar dievību, paredz noteiktu distanci starp tiem. No šāda viedokļa meditācijas prakse neskaitās lūgšana; tomēr dažas lūgšanas tradīcijas un prakses dod priekšstatu par lūgšanu kā stāvokli vai arī konkrēta stāvokļa sākumu. Tādā veidā atšķirība starp lūgšanu un meditāciju ir diskutabla.

Lūgšanas dinamiskais elements satuvina to ar deju, kurai ir rituāla, pašizpausmes vai cita funkcija. Tā sūfistiskajā Sama tradīcijā ir grūti novilkt robežu starp lūgšanu, deju un meditāciju.

Lūgšanas papildināšana ar sveču un vīraka dedzināšanu, rituālo mazgāšanos, pārģērbšanos, koordinēšanos pa debess pusēm, diennakts laiku utt. padara to sarežģītā semiotiskā tekstā, apvienojot individuālo un kolektīvo psiholoģiju, tradīcijas un uzskatus.

Kristietībā pastāv četras vispārīgas lūgšanas formas - pateicības lūgšana, slavēšanas lūgšana, aizlūgšana par noteiktu vajadzību, kā arī adorācija jeb pielūgsme, apbrīnošana. Protestantisko konfesiju pārstāvji tradicionāli lūgšanās vēršas tikai pie Dieva, bet katoļi un pareizticīgie vēršas arī pie svētajiem, it īpaši pie jaunavas Marijas.

## Ārējās saites
Anti Pīlstrems

**Anti Pīlstrems** (; dzimis 1984. gada 22. oktobrī) ir somu hokejists, malējais uzbrucējs, Somijas hokeja izlases dalībnieks. Pašlaik (2024) Pīlstrems spēlē Somijas hokeja līgas kluba Helsinku "HIFK" rindās.

## Spēlētāja karjera
Savu profesionālā spēlētāja karjeru Pīlstrems uzsāka 2003. gadā, kad debitēja SM līgas kluba Espo "Blues" komandas rindās. Espo Pīlstrems aizvadīja arī 2004.—05. sezonu, bet 2005.—06. sezonā spēlēja SaiPa rindās. Spēlējot Hemēnlinnas HPK rindās, Anti izcīnīja SM līgas bronzas medaļas, taču 2007. gada vasarā pievienojās NHL kluba Našvilas "Predators" rindām, kura sastāvā gan 2007.—08. sezonā aizvadīja vienu vienīgu spēli, pārējo laiku spēlējot Amerikas hokeja līgā. 2008.—09. sezonā "Predators" rindās Pīlstrems aizvadīja jau 53 spēles, tajās atzīmējoties ar septiņiem rezultativitātes punktiem. 2009.—10. sezonu Anti uzsāka Zviedrijas Elitsērijas klubā HK Fērjestada, taču sezonas vidū pievienojā Jiveskiles JYP rindām.

Somijas izlases rindās izcīnījis bronzas medaļas 2014. gada olimpiskajās spēlēs, spēlējis arī 2008., 2010., 2011. un 2012. gada pasaules čempionātos, 2011. gadā kļūstot par pasaules čempionu, bet 2008. gadā kopā ar izlasi izcīnot bronzas medaļas.

## Ārējās saites
Minidators

**Minidators** () ir mazāku datoru klase, kura attīstījās 1960. gados un tika pārdota ievērojami lētāk kā lieldatori un vidēja izmēra datori no IBM un tā konkurentiem. Tagad tas ir reti pielietots nosaukums, kurš tika vēsturiski izveidots 1950. gadu sākumā, kad Masačūsetsas Tehnoloģiju institūts nodeva ekspluatācijā 16 pozīciju datoru *[[Whirlwind 1]]*, kurā pirmo reizi bija izmantota ferītu gredzenu atmiņa.

## Atsauces
Ēna (Overņa-Rona-Alpi)

**Ēna** (, izrunā: ) ir Francijas departaments. Tas ir viens no astoņiem Overņas-Ronas-Alpu reģiona departamentiem. Departamenta administratīvais centrs ir Burganbresa. Administratīvi departaments sīkāk tiek iedalīts 4 apgabalos (*arrondissements*):

* Belē apgabals (*Arrondissement de Belley*);
* Burganbresas apgabals (*Arrondissement de Bourg-en-Bresse*);
* Nantiā apgabals (*Arrondissement de Nantua*);
* Žeksas apgabals (*Arrondissement de Gex*).

## Ārējās saites
1980.—1981. gada NBA sezona

**1980.—1981. gada [[Nacionālā basketbola asociācija|Nacionālās basketbola asociācijas]] sezona** bija 35. NBA sezona. Šajā sezonā piedalījās 23 komandas (visas no ASV). Šajā sezonā līgai pievienojās Dalasas "Mavericks".

Par NBA čempioniem kļuva Bostonas "Celtics" spēlētāji, kas sešu spēļu finālsērijā pieveica Hjūstonas "Rockets" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Džūljuss Īrvings ("76ers"), par finālsērijas vērtīgāko tika atzīts Sedriks Maksvels ("Celtics"), savukārt Edrians Dentlijs ("Jazz") bija sezonas rezultatīvākais spēlētājs.

1980. gada NBA drafts notika , tajā Goldensteitas "Warriors" ar pirmo numuru izvēlējās Džo Bariju Kerolu. 31. NBA Visu zvaigžņu spēle notika *Richfield Coliseum* arēnā pie Klīvlendas. Tajā Austrumu komanda uzvarēja Rietumus ar 123–120. Par spēles vērtīgāko spēlētāju tika atzīts Bostonas "Celtics" spēlētājs Neits Ārčibalds.

## Regulārā sezona
### Pēc divīzijām
;Austrumu konference

;Rietumu konference

### Pēc konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Džūljuss Īrvings]]**, Filadelfijas "76ers"
* Labākais debitants: **[[Darels Grifits]]**, Jūtas "Jazz"
* Labākais treneris: **[[Džeks Makkīnijs]]**, Indiānas "Pacers"

## Ārējās saites
* Oficiālā NBA mājaslapa 
* Basketball Reference profils
Artjuhins

**Artjuhins** (, no personvārda Artjoms *(Артём)* saīsinātās formas; sieviešu dzimtē Artjuhina *(Артю́хина)*) ir krievu cilmes uzvārds. Cilvēki ar šo uzvārdu:

* Jevgeņijs Artjuhins (*Евге́ний Евге́ньевич Артю́хин*; 1983) — krievu hokejists;
* Jurijs Artjuhins (*Юрий Петрович Артюхин*; 1930—1998) — padomju kosmonauts un inženieris.
Nīderkūni

**Nīderkūni** (agrāk **Niderkuņi**) ir Daugavpils apkaime pilsētas dienvidrietumos, Daugavas kreisajā krastā. Izvietojusies pie pilsētas robežas starp Grīvu un Kalkūnes pagasta Kalkūniem pie autoceļa Daugavpils—Viļņas dzelzceļa.

Nīderkūnu apdzīvotā vieta izveidojusies 19. gadsimta beigās pēc dzelzceļa līnijas atvēršanas pie Kalkūnu stacijas (vēlāk pārdēvēta par Grīvu) pretī Kalkūnu ciemam. Nīderkūnos apmetās galvenokārt Kalkūnu spirta un ķieģeļu ražotņu, kā arī dzelzceļa strādnieki, galvenokārt vecticībnieki. Pārsvarā dominēja vienstāva apbūve ar šaurām ieliņām bez seguma un bez ietvēm. 1907. gadā tika uzbūvēts Nīderkūnu Svētās Dievmātes Labās vēsts un Nikolaja Svētītāja vecticībnieku baznīca. 1925. gadā Nīderkūniem (Niderkuņiem) tika piešķirts biezi apdzīvotas vietas statuss, bet 1926. gadā tie tika pievienoti Grīvas pilsētai.

Nīderkūnu agrākajā galvenajā Sliežu ielā dažādos laikos atradušies veikali, skola, pionieru nama naturālistu sekcija, vairāki rūpniecības uzņēmumi. Uz Nīderkūniem kursē 6. un 7. maršruta pilsētas autobusi.

## Atsauces
Akselis Vairogs

**Akselis Vairogs** (dzimis  Rīgā) ir bijušais latviešu basketbolists, spēlēja uzbrūkošā aizsarga pozīcijā. Karjeras laikā trīs reizes kļuvis par Latvijas Basketbola līgas čempionu. Pēc spēlētāja karjeras beigām — treneris. 2025. gadā A. Vairogs ir Polijas kluba Vloclavekas "Anwil" galvenā trenera asistents.

## Karjera
Profesionāļa karjeru uzsācis BK "Ventspils" otrajā komandā BK "Ventspils Augstskola" 2004.—2005. gada sezonā. Nākamajā sezonā A. Vairogs tika izīrēts BK "Valmiera/Lāčplēša alus", taču jau 2006.—2007. gada sezonā spēlēja BK "Ventspils" sastāvā. Ar Ventspils komandu kļuva par divkārtējo Latvijas Basketbola līgas čempionu.

2009.—2010. gada sezonu iesāka BK "Zemgale" sastāvā, taču sezonas turpinājumā parakstīja līgumu ar Francijas B divīzijas klubu "JSA Bordeaux Basket". 2010. gada 13. augustā atkal parakstīja līgumu ar BK "Ventspils" un bija komandas kapteinis, taču pēc gada spēlētājs noslēdza līgumu ar Polijas līgas klubu Vroclavas "Śląsk". 2012. gada vasarā A. Vairogs atgriezās BK "Ventspils" sastāvā. Pēc tam spēlējis Lietuvas komandā Panevēžas "Lietkabelis", bet pēdējās karjeras sezonas aizvadīja "Valmiera/Ordo" sastāvā. Valmieras komandas sastāvā kļuva par 2015.—2016. gada LBL sezonas čempionu.

2017. gada maijā, pēc sezonas beigām, A. Vairogs paziņoja par spēlētāja karjeras beigām.

Pēc spēlētāja karjeras beigām pievērsās trenera darbam. 2018. gada vasarā viņš bija viens no Latvijas U20 izlases galvenā trenera asistentiem. Bijis galvenā trenera asistents BK Ventspils, kā arī klubiem Polijā, Igaunijā, Čehijā un Lietuvā, strādājot kopā ar Robertu Štelmaheru. Kopš 2025. gada vasaras A. Vairogs ir Vloclavekas "Anwil" galvenā trenera Gžegoža Kozana asistents Polijas Basketbola līgā.

## Atsauces

## Ārējās saites

* Basket.lv profils
Monktonas "Wildcats"

**Monktonas "Wildcats"** () ir junioru hokeja komanda, kas ir bāzēta Monktonā, Kanādā, un spēlē Kvebekas junioru hokeja līgā. Izveidota 1995. gadā, divas reizes izcīnījusi līgas čempiones titulu (Prezidenta kausu).

Klubā trīs sezonas aizvadījis latviešu hokejists Mārtiņš Karsums, bet divas sezonas arī Oskars Bārtulis. Abi latviešu hokejisti kluba rindās bija arī 2005.—06. sezonā, kad klubs pirmo reizi izcīnīja Prezidenta kausu.

## Sasniegumi
* **[[Memoriālais kauss]]**: 0

* **[[Prezidenta kauss]]**: 2
** 2005—06, 2009—10

## Ārējās saites
* Kluba oficiālā mājaslapa
Jans Štjastnijs

**Jans Štjastnijs** (; dzimis  Kvebekā, Ontārio, Kanādā) ir amerikāņu bijušais hokejists, spēlēja centra uzbrucēja pozīcijā, bijis ASV hokeja izlases dalībnieks.

Viņa tēvs Peters Štjastnijs ir bijušais hokejists un brālis Pols Štjastnijs ir Kolorādo "Avalanche" spēlētājs.

## Spēlētāja karjera
2002. gada NHL draftā viņu izraudzījās Bostonas "Bruins" ar kopējo 259. kārtas numuru astotajā drafta izvēles kārtā. J. Štjastnijs debitēja NHL 2006. gada 1. martā Edmontonas "Oilers" sastāvā. Turpmākās sezonas viņš pārstāvēja "Oilers" un Sentluisas "Blues" klubus. 2010. gada martā viņš tika aizmainīts uz Vankūveras "Canucks", taču ne reizi nav spēlējis šī kluba sastāvā. 2010.—2011. sezonā pārstāvēja KHL klubu Maskavas CSKA.

ASV izlases sastāvā ir spēlējis 2005., 2006. un 2011. gada Pasaules čempionātos.

## Ārējās saites
Miķelis Ežmalis

**Miķelis Ežmalis** (dzimis ) ir latviešu kanoe airētājs.

Piedalījies 2008. gada Vasaras Olimpiskajās spēlēs Pekinā. Tajās viņš bija jaunākais Latvijas delegācijas pārstāvis. Startēja 500 un 1000 metru kanoe distancēs. 500 metros viņš izcīnīja dalītu 14.—15. vietu, taču 1000 m distancē ierindojās dalītā 20.—21. vietā.

Pēc starta Olimpiskajās spēlēs 2009. gada Pasaules čempionātā M. Ežmalis izcīnījis 14. vietu 500 m un 23. vietu 1000 m kanoe vieninieku distancē. Nākamā gada Pasaules čempionātā 200 m izcīnīja 16. vietu un 25. vietu viņš ieguva 1000 m.

Piedalījies arī 2010. gada Eiropas čempionātā, kurā izcīnīja 13. vietu 1000 m un 15. vietu 200 m distancē.

Pirms tam startējis arī Pasaules un Eiropas jaunatnes čempionātos.

## Atsauces

## Ārējās saites

* LOV profils
* "Grāmata 21" profils
* Latvijas Kanoe federācijas profils
Jevgeņijs Artjuhins

**Jevgeņijs Artjuhins** (; dzimis 1983. gada 4. aprīlī) ir krievu hokejists, malējais uzbrucējs. Pašlaik (2018) spēlē Kontinentālās hokeja līgas klubā Maskavas "Dinamo".

## Spēlētāja karjera
Savu profesionālā spēlētāja karjeru Artjuhins uzsāka 1999. gadā, spēlējot Krievijas Augstākās līgas klubā Podoļskas "Vitjaz", kas gan tanī pašā sezonā izcīnīja arī Bratinas kausu, nodrošinot savu dalību Krievijas Superlīgā 2000.—01. sezonā. 2001. gada NHL draftā Artjuhinu izvēlēja Tampabejas "Lightning" vienība, taču Jevgeņijs vēl sezonu pavadīja "Vitjaz" rindās. 2002. gada vasarā Artjuhins izlēma karjeru turpināt Ziemeļamerikā.

2002.—03. sezonu Artjuhins aizvadīja QMJHL klubā Monktonas "Wildcats". Nākamo sezonu Jevgeņijs aizvadīja Amerikas hokeja līgas klubā Heršijas "Bears", bet 2004.—05. sezonas NHL lokauta laikā Jevgeņijs palika Ziemeļamerikā, spēlējot AHL klubā Springfīldas "Falcons". 2005.—06. sezonu Jevgeņijs jau pilnībā aizvadīja Tampabejas "Lightning" rindās, taču pēc sezonas beigām Jevgeņijs atgriezās Krievijā, jo nespēja vienoties ar "Lightning" par jauna līguma nosacījumiem.

Jevgeņijs pievienojās Krievijas Superlīgas klubam Jaroslavļas "Lokomotiv". Pēc sezonas beigām Artjuhinam neizdevās noslēgt jaunu līgumu ar "Lightning". Artjuhina aģents ieteica tiesības uz Jevgeņiju aizmainīt uz citu NHL klubu, taču tas nenotika. 2007.—08. sezonu Artjuhins uzsāka Omskas "Avangard" sastāvā, taču sezonu viņš pabeidza jau Maskavas CSKA rindās. Visbeidzot, 2008. gada vasarā Jevgeņijs noslēdza jaunu līgumu ar Tampabejas "Lightning", kluba sastāvā aizvadot visu 2008.—09. sezonu.

2009. gada 13. augustā Artjuhins tika aizmainīts uz Anahaimas "Ducks" rindām, tajā uzsākot 2009.—10. sezonu, taču 2010. gada 1. martā Jevgeņijs tika aizmainīts uz Atlantas "Thrashers", kuras sastāvā arī noslēdza sezonu. 2010. gada vasarā Jevgeņijs atgriezās Krievijā, pievienojoties Sanktpēterburgas SKA rindām, kluba rindās aizvadot nākamās trīs sezonas.

2013. gada maijā Artjuhins noslēdza līgumu ar Mitišču "Atlant", taču gadu vēlāk atgriezās Maskavas CSKA sastāvā. 2015.—16. gada sezonu Artjuhins aizvadīja Sanktpēterburgas SKA, taču tad pievienojās Novosibirskas "Sibirj", kļūstot par tās kapteini. 2017.—18. gada sezonu aizvadīja Maskavas "Dinamo" sastāvā.

Krievijas izlases rindās spēlējis 2011. gada Pasaules čempionātā.

## Spēlētāja statistika
### Klubu statistika

## Ārējās saites
Andrejs Dūda

**Andrejs Dūda** (dzimis  Jelgavā) ir latviešu peldētājs. Viņam pieder vairāki Latvijas rekordi.

## Karjera
Piedalījies divās Olimpiskajās spēlēs (2004, 2008). 2004. gadā Atēnās izcīnīja 59. vietu 100 m tauriņstilā. 2008. gadā Pekinā 38. vietu 200 m kompleksajā peldējumā un 59. vietu 100 m tauriņstilā.

2006. gadā absolvēja Kenjonas Universitāti, kuru veiksmīgi pārstāvēja NCAA čempionātā.

## Personīgie rekordi
### 25m peldbaseinā

## Atsauces

## Ārējās saites
Dūda

**Dūda** var būt:

* Andrejs Dūda (1981) ― latviešu peldētājs;
* Jānis Dūda (1935) ― latviešu militārpersona, padomju armijas ģenerālmajors, Kazahstānas bruņoto spēku veterāns. 

## Skatīt arī
* Duda
* Dūdas